**OPIS POSLOVA I PODACI O PLAĆI**

**Javni natječaj**

**za imenovanje ravnatelja/ica upravnih organizacija u sastavu Ministarstva regionalnoga razvoja i fondova Europske unije**

(Narodne novine broj 109/19)

**UPRAVA ZA STRATEŠKO PLANIRANJE I KOORDINACIJU EU FONDOVA**

**Ravnatelj - redni broj radnog mjesta: 87.a**

***Opis poslova:***

* rukovodi Upravom
* raspoređuje poslove te usklađuje i nadzire rad unutarnjih ustrojstvenih jedinica
* daje naloge i upute službenicima i namještenicima te predlaže njihov raspored
* predlaže plan rada Uprave
* izvješćuje nadležnog državnog tajnika i ministra o stanju izvršavanja poslova
* supotpisuje nacrte akata iz djelokruga Uprave
* neposredno obavlja najsloženije poslove iz djelokruga Uprave
* nadzire provedbu i predlaže promjenu strateških ciljeva iz djelokruga Uprave kojom upravlja
* predlaže promjene javnih politika iz svog djelokruga te sudjeluje u njihovu oblikovanju
* daje smjernice za unapređenje standarda rada ustrojstvenih jedinica Uprave neophodne za planiranje radnih zadatka pri izradi godišnjeg plana rada Uprave i brine o njegovom izvršavanju
* koordinira poslove vezane uz uspostavu, upravljanje i koordinaciju cjelokupnog sustava strateškog planiranja razvoja na nacionalnoj razini, te izradu nacionalne razvojne strategije
* rukovodi poslovima Koordinacijskog tijela za ESI fondove
* koordinira provedbu informativnih, promotivnih i obrazovnih aktivnosti koje se odnose na upravljanje i korištenje EU fondova za tijela državne i javne uprave, lokalne i područne (regionalne) samouprave, potencijalne prijavitelje i korisnike EU fondova te pravne osobe s javnim ovlastima,
* koordinira poslove pripreme za korištenje i nadzire provedbu međunarodnih financijskih mehanizama i drugih programa pomoći koji su dostupni Republici Hrvatskoj prema bilateralnim i međunarodnim ugovorima
* koordinira sudjelovanje Republike Hrvatske u višekorisničkim programima u okviru Instrumenta za pretpristupnu pomoć (IPA),
* prati stanje u okviru svoga djelokruga i vrednuje ostvarene rezultate
* sudjeluje u radu stručnih radnih skupina i drugih radnih tijela za izradu propisa, strategija, akcijskih planova i drugih akata
* redovito surađuje s rukovodećim službenicima državnih tijela i višim službenicima nadležnih tijela
* odgovoran je za zakonitost rada i postupanja, materijalne i financijske resurse s kojima radi, kvalitetno i pravodobno obavljanje svih poslova iz djelokruga Uprave
* obavlja druge poslove po ovlaštenju i nalogu nadređenih dužnosnika

**UPRAVA ZA POTPOMOGNUTA PODRUČJA**

**Ravnatelj - redni broj radnog mjesta: 353.a**

***Opis poslova:***

* rukovodi Upravom
* raspoređuje poslove te usklađuje i nadzire rad unutarnjih ustrojstvenih jedinica
* daje naloge i upute službenicima i namještenicima te predlaže njihov raspored
* predlaže plan rada Uprave
* izvješćuje nadležnog državnog tajnika i ministra o stanju izvršavanja poslova
* supotpisuje nacrte akata iz djelokruga Uprave
* neposredno obavlja najsloženije poslove iz djelokruga Uprave
* nadzire provedbu i predlaže promjenu strateških ciljeva iz djelokruga Uprave kojom upravlja
* predlaže promjene javnih politika iz svog djelokruga te sudjeluje u njihovu oblikovanju
* koordinira poslove vezane upravljanje programima i projektima za potpomognuta područja i područja s razvojnim posebnostima te područja u riziku od siromaštva
* koordinira poslove izrade projekata i pripreme projektne dokumentacije za sufinanciranje iz EU fondova, iz sredstava donatora te drugih izvora financiranja
* koordinira pripremu i provedbu integriranih programa depriviranih područja te uspostavu sustava i mehanizama za provedbu integriranih teritorijalnih ulaganja za male gradove na depriviranim područjima
* koordinira poslovima obavljanja funkcije Upravljačkog tijela u odnosu na Specifični cilj 9b1 Operativnog programa »Konkurentnost i kohezija« te u odnosu na prvu prioritetnu os Operativnog programa »Regionalna konkurentnost 2007. – 2013«
* koordinira poslove pripreme i provedbe programa i projekata usmjerenih na fizičku, gospodarsku i društvenu regeneraciju depriviranih područja u sklopu Programa integrirane fizičke, gospodarske i socijalne regeneracije malih gradova na ratom pogođenim područjima
* daje smjernice za unapređenje standarda rada ustrojstvenih jedinica Uprave neophodne za planiranje radnih zadatka pri izradi godišnjeg plana rada Uprave i brine o njegovom izvršavanju
* prati stanje u okviru svoga djelokruga i vrednuje ostvarene rezultate
* sudjeluje u radu stručnih radnih skupina i drugih radnih tijela za izradu propisa, strategija, akcijskih planova i drugih akata
* redovito surađuje s rukovodećim službenicima državnih tijela i višim službenicima nadležnih tijela
* odgovoran je za zakonitost rada i postupanja, materijalne i financijske resurse s kojima radi, kvalitetno i pravodobno obavljanje svih poslova iz djelokruga Uprave
* obavlja druge poslove po ovlaštenju i nalogu nadređenih dužnosnika

**PODACI O PLAĆI:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće za državne službenike i namještenike od 1. rujna 2019. godine iznosi 5.695,87 kuna bruto, a utvrđena je Dodatkom I. Kolektivnog ugovora za državne službenike i namještenike (Narodne novine broj 2/19).

Koeficijent složenosti poslova radnog mjesta ravnatelj iznosi 3,700, a utvrđen je člankom 151.a, stavkom 1., točkom 10. Zakona o državnim službenicima (Narodne novine broj [92/05](https://www.zakon.hr/cms.htm?id=33053), [140/05](https://www.zakon.hr/cms.htm?id=33055), [142/06](https://www.zakon.hr/cms.htm?id=33057), [77/07](https://www.zakon.hr/cms.htm?id=33059), [107/07](https://www.zakon.hr/cms.htm?id=33061), [27/08](https://www.zakon.hr/cms.htm?id=33063), [34/11](https://www.zakon.hr/cms.htm?id=33065), [49/11](https://www.zakon.hr/cms.htm?id=33067), [150/11](https://www.zakon.hr/cms.htm?id=33069), [34/12](https://www.zakon.hr/cms.htm?id=33071), [49/12](https://www.zakon.hr/cms.htm?id=33073), [37/13](https://www.zakon.hr/cms.htm?id=33075), [38/13](https://www.zakon.hr/cms.htm?id=33077), [01/15](https://www.zakon.hr/cms.htm?id=33079), [138/15](https://www.zakon.hr/cms.htm?id=33081), [61/17](https://www.zakon.hr/cms.htm?id=33083), [70/19](https://www.zakon.hr/cms.htm?id=39885), [98/19](https://www.zakon.hr/cms.htm?id=40761)).